**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республикаса Оланподулӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2020 вося вӧльгым тӧлысь 26 лунӧ

**1 статья.** Пыртны Коми Республикаса Оланподулӧ (Коми Республикаса Медвылыс Сӧветлӧн индӧд-тшӧктӧмъяс, 1994, 2 №, 21 ст.; Коми Республикаса канму власьт органъяслӧн индӧд-тшӧктӧмъяс, 1996, 1 №, 438 ст.; 2 №, 452 ст.; Республика, 1997, моз тӧлысь 28 лун; Коми Республикаса канму власьт органъяслӧн индӧд-тшӧктӧмъяс, 1998, 5 №, 834 ст.; 9 №, 913 ст.; 914 ст.; 1999, 2 №, 1026 ст.; 8 №, 1135 ст.; 2000, 9 №, 1360 ст.; 10 №, 1383 ст.; 2001, 3 №, 1560 ст.; 6 №, 1630 ст.; 2002, 1 №, 1856 ст.; 9 №, 2071 ст.; 2003, 4 №, 2468 ст.; 8 №, 2608 ст.; 2004, 4 №, 3088 ст.; 10 №, 3467 ст.; 11 №, 3542 ст.; 2005, 12 №, 4114 ст.; 4115 ст.; 2006, 1 №, 4188 ст.; 9 №, 4542 ст.; 2007, 3 №, 4731 ст.; 8 №, 4931 ст.; 9 №, 4983 ст.; 12 №, 5270 ст; 2008, 2 №, 7 ст.; 5 №, 206 ст.; 2009, 11 №, 168 ст.; 16 №, 258 ст.; 20 №, 350 ст.; 33 №, 606 ст.; 49 №, 986 ст.; 2010, 16 №, 299 ст.; 50 №, 1429 ст.; 2011, 37 №, 980 ст.; 2012, 31 №, 693 ст.; 2013, 10 №, 207 ст.; 41 №, 797 ст.; 2015, 7 №, 66 ст.; 20 №, 248 ст.; 2019, 18 №, 263 ст.) татшӧм вежсьӧмъяс:

1. 63 статьяса медводдза юкӧнын:

1) «г» пункт гижны тадзи:

«г) публичнӧй власьт котыртӧм; оланпас пыртысь, олӧмӧ пӧртысь да ёрд власьтлӧн федеральнӧй органъяслысь тэчас, найӧс котыртанног да налысь уджаланног лӧсьӧдӧм; канму власьтлысь федеральнӧй органъяс артмӧдӧм;»;

2) «е» пункт гижны тадзи:

«е) Россия Федерацияӧс канму, экономическӧй, экологическӧй, научно-технологическӧй, социальнӧй, культурнӧй да национальнӧй сӧвмӧдан юкӧнын федеральнӧй политикалысьподувъяс да федеральнӧй уджтасъяс лӧсьӧдӧм; йӧзлысь дзоньвидзалун видзан, быдтан-сӧвмӧдан да велӧдан тэчасъясын, сы лыдын дугдывтӧг велӧдан тэчасын, ӧтувъя инӧда подувъяс лӧсьӧдӧм;»;

3) «и» пункт гижны тадзи:

«и) федеральнӧй энергетика тэчасъяс, ядернӧй энергетика, юксян материалъяс; федеральнӧй транспорт, туйяс, юӧр, юӧртан технологияяс да связь; ентыкӧла удж;»;

4) «м» пункт гижны тадзи:

«м) дорйысянлун да видзчысянлун; дорйысянторъяс вӧчӧм-лэдзӧм; ӧружие, боеприпас, военнӧй техника да мукӧд военнӧй эмбур вузаланног да ньӧбанног урчитӧм; пагӧданторъяс, дурмӧданторъяс вӧчӧм да наӧн вӧдитчанног; юӧртан технологияясӧн вӧдитчигӧн, цифра мыччӧдъясӧн вӧдитчигӧн мортлысь, йӧзкотырлысь да канмулысь видзчысянлунсӧ могмӧдӧм;»;

5) «р» пункт гижны тадзи:

«р) метрология служба, стандартъяс, муртӧг, муртас тэчас да кад арталӧм; мусяр пертас туялӧм да мусерпас тэчӧм; иннимъяс сетӧм; поводдя тӧдмалан служба, официальнӧй статистика да бухгалтерия серти арталӧм;»;

6) «т» пункт гижны тадзи:

«т) федеральнӧй канму служба; канму да муниципальнӧй чинъясын, канму да муниципальнӧй служба чинъясын уджалӧм вылӧ дзескӧдӧмъяс, сы лыдын дзескӧдӧмъяс урчитӧм сы вӧсна, мый эм суйӧрсайса канмулӧн гражданство либӧ сэні олӧм вылӧ кабала либӧ Россия Федерацияса гражданинлӧн суйӧрсайса канму мутасын пыр олӧм вылӧ инӧд эскӧдан мӧд документ, а сідзжӧ дзескӧдӧмъяс урчитӧм сы вӧсна, мый Россия Федерацияса мутас сайын суйӧрсайса банкъясын восьтӧма тшӧтъяс (вкладъяс), видзӧны кивыв сьӧм да озырлун.».

2. 64 статьяса медводдза юкӧнын:

1) «д» пункт гижны тадзи:

«д) му озырлунӧн вӧдитчӧм; видз-му овмӧс; вӧр-ва, сынӧд да гӧгӧртаслысь сӧстӧмлун видзӧм да экологиялысь ӧпастӧмлун могмӧдӧм; торйӧн видзана вӧр-ва мутасъяс дӧзьӧритӧм; история да культура памятникъяс видзӧм;»;

2) «е» пункт гижны тадзи:

«е) челядьӧс быдтӧм-сӧвмӧдӧмын, велӧдӧмын, наукаын, культураын, мортӧс ёнмӧдӧмын да спортын, том йӧз политикаын ӧтувъя юалӧмъяс;»;

3) «ж» пункт гижны тадзи:

«ж) йӧзлысь дзоньвидзалун видзан удж ладмӧдӧм, сы лыдын судзана да тыр-бур медицина отсӧг сетӧм, йӧзкотырлысь дзоньвидзалун видзӧм да ёнмӧдӧм, дзоньвидза оласног нуӧдан условиеяс артмӧдӧм, гражданалысь асланыс дзоньвидзалун бӧрся кывкутана культура лӧсьӧдӧм; йӧзӧс социальнӧя дорйӧм, тшӧтш и социальнӧя могмӧдӧм;»;

4) содтыны татшӧм сюрӧса «ж1» пункт:

«ж1) аскотырӧс, мамлун, батьлун да челядьдыр дорйӧм; гӧтрасян институт кыдзи айлысь да аньлысь ӧтувлун дорйӧм; челядьӧс семьяын бура быдтан-сӧвмӧдан, а сідзжӧ тыр арлыда челядьлӧн бать-мам вӧсна тӧждысьӧм могысь условиеяс лӧсьӧдӧм;».

3. 75 статьяса медводдза юкӧнын «Коми войтыр» дінмукостса ӧтйӧза ӧтмунӧмлы, Россия Федерацияса Федеральнӧй Собраниелӧн Федерация Сӧветӧ пырысьяслы» кывъяс вежны «Коми войтыр» коми йӧзлӧн дінмукостса ӧтйӧза ӧтмунӧмлы, Россия Федерацияса сенаторъяслы» кывъясӧн.

4. 81 статьяса мӧд юкӧн гижны тадзи:

«Коми Республикаса Юралысьӧн вермас лоны Россия Федерацияса пыр олысь гражданин, кодлы тырӧма нин 30 арӧс, кодлӧн абу суйӧрсайса канмулӧн гражданство либӧ сэні олӧм вылӧ кабала либӧ Россия Федерацияса гражданинлӧн суйӧрсайса канму мутасын пыр олӧм вылӧ инӧд эскӧдан мӧд документ. Коми Республикаса Юралысьлы федеральнӧй оланпасӧн урчитӧм пӧрадок серти оз позь восьтавны да кутны тшӧтъяс (вкладъяс), видзны кивыв сьӧм да озырлун Россия Федерацияса мутас сайын суйӧрсайса банкъясын.».

5. 92 статья гижны тадзи:

**«92 статья**

Коми Республикаын меставывса асвеськӧдлӧмсӧ збыльмӧдӧны муниципальнӧй юкӧнъяс, кодъяслысь сикасъяссӧ урчитӧ федеральнӧй оланпас.

Муниципальнӧй юкӧнъяслысь мутассӧ урчитӧны сэтчӧс история да традиция тӧд вылӧ босьтӧмӧн.

Коми Республикаын меставывса асвеськӧдлан органъяслысь тэчассӧ урчитӧны олысьясыс асьныс Россия Федерацияын меставывса асвеськӧдлӧм котыртӧмлӧн федеральнӧй оланпасӧн урчитӧм ӧтувъя юрподувъяс серти.

Коми Республикаса канму власьт органъяс вермӧны федеральнӧй оланпасӧн урчитӧм пӧрадокӧн да случайясын пырӧдчыны Коми Республикаын меставывса асвеськӧдлан органъяс лӧсьӧдӧмӧ, чинӧ пуктыны да чинысь вештыны Коми Республикаын меставывса асвеськӧдлӧмлысь чина йӧзӧс.

Мутасъяслысь мудорсӧ, кӧні збыльмӧдӧны Коми Республикаын меставывса асвеськӧдлӧм, позьӧ вежны тайӧ мутасъясын олысьяслысь видзӧдлассӧ тӧд вылӧ босьтӧмӧн федеральнӧй оланпасӧн урчитӧм пӧрадок серти.».

6. Содтыны татшӧм сюрӧса 921 статья:

**«921 статья**

Коми Республикаын меставывса асвеськӧдлан органъяс асьныс веськӧдлӧны муниципальнӧй эмбурӧн, лӧсьӧдӧны, вынсьӧдӧны да видзӧны меставывса сьӧмкуд, лӧсьӧдӧны меставывса вот да ӧктас, пӧртӧны олӧмӧ меставывса тӧдчанлуна мукӧд юалӧм, а сідзжӧ федеральнӧй оланпас серти могмӧдӧны аслас компетенцияын медицина отсӧглысь судзанлунсӧ.

Коми Республикаын меставывса асвеськӧдлан органъяслы федеральнӧй оланпас, Коми Республикаса оланпас серти вермӧны сетны торъя канму уджмогъяс сэк, кор налы вичмӧдӧны татшӧм уджмогъяс збыльмӧдӧм вылӧ колана материальнӧй средствояс да сьӧм.

Коми Республикаын меставывса асвеськӧдлан органъяс да канму власьт органъяс Россия Федерацияса Оланподув серти пырӧны Россия Федерацияын публичнӧй власьтлӧн ӧтувъя тэчасӧ да збыльмӧдӧны ӧтувъя уджсӧ тайӧ мутасса йӧзлысь олӧмсӧ бурмӧдӧм могысь.».

7. 7 юрпаслысь нимсӧ гижны тадзи:

**«7 юрпас. ЁРД ВЛАСЬТ»**.

8. 99 статья киритны.

9. 100 статья киритны.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм мысти.

Коми Республикаса Юралысь В.В. Уйба

Сыктывкар

2020 вося ӧшым тӧлысь 4 лун

84-РЗ №